Ραούλ Γκονθάλεθ

Ο Ραούλ Γκονθάλεθ Μπλάνκο (ισπανικά: Raúl González Blanco, γεννήθηκε στις 27 Ιουνίου 1977), γνωστός απλά ως Ραούλ, είναι Ισπανός πρώην ποδοσφαιριστής, που αγωνιζόταν στη θέση του επιθετικού. Θεωρείται ως ένας από τους σπουδαιότερους Ισπανούς ποδοσφαριστές όλων των εποχών, ενώ παράλληλα υπήρξε και από τους κορυφαίους ποδοσφαιριστές στην ιστορία της Ρεάλ Μαδρίτης.

Βιογραφία 
Γεννήθηκε στην γειτονιά Σαν Κριστομπάλ της Μαδρίτης όπου ξεκίνησε να αγωνίζεται για την τοπική ομάδα προτού τον εντοπίσει και τον εντάξει στην ομάδα νέων της, η Ατλέτικο Μαδρίτης. Έπειτα μετακινήθηκε στην ακαδημία νέων της Ρεάλ Μαδρίτης και το 1994 υπέγραψε το πρώτο του επαγγελματικό συμβόλαιο με την Ρεάλ Μαδρίτης Γ', την δεύτερη αναπληρωματική ομάδα της Ρεάλ, μετά την Ρεάλ Καστίγια. Αγωνιζόμενος συνήθως ως κεντρικός επιθετικός ήταν αποτελεσματικός ως σκόρερ αλλά και δημιουργικός στον τρόπο παιχνιδιού του, ικανός στο ψηλό παιχνίδι και εύστοχος σουτέρ και έξω από την μεγάλη περιοχή. Γρήγορα με αυτά τα προσόντα έκανε το άλμα στην πρώτη ομάδα.

Αγωνίστηκε με την Ρεάλ Μαδρίτης για 16 χρόνια (1994-2010). Είναι δεύτερος στην λίστα των σκόρερ του συλλόγου (323) και ο πρώτος σε συμμετοχές (741). Κατέκτησε έξι πρωταθλήματα Ισπανίας, τρία Τσάμπιονς Λιγκ, τέσσερα Σούπερ Καπ Ισπανίας, ένα Ευρωπαϊκό Σούπερ Καπ και δύο Διηπειρωτικά Κύπελλα. Το 2003, ανέλαβε την αρχηγία του συλλόγου μέχρι και την αποχώρηση του το 2010. Το 2001 ήταν δεύτερος στην ψηφοφορία για την ανάδειξη του κορυφαίου ποδοσφαιριστή της χρονιάς στην Ευρώπη (Χρυσή Μπάλα), ενώ ήταν και τρίτος καλύτερος στον κόσμο στο διαγωνισμό της ΦΙΦΑ. Ήταν ο πρώτος ποδοσφαιριστής που πέτυχε 50 τέρματα στο Τσάμπιονς Λιγκ (σε αγώνα κατά του Ολυμπιακού το 2005) και επίσης ο πρώτος που έσπασε το φράγμα των 100 συμμετοχών στη διοργάνωση. Ακόμα ήταν ο πρώτος που σκόραρε σε δύο τελικούς της κορυφαίας διασυλλογικής Ευρωπαϊκής διοργάνωσης (2000, 2002). Είναι ο δεύτερος σε συμμετοχές παίκτης στην ιστορία του ισπανικού πρωταθλήματος πρώτης κατηγορίας, ενώ είναι και 5ος σκόρερ με 229 γκολ, δεύτερος δε Ισπανός πίσω από τον Τέλμο Θάρρα.

Μετακόμισε στην Σάλκε το 2010, όπου μαζί της κατέκτησε το Κύπελλο Γερμανίας, το Γερμανικό Σούπερ Καπ ενώ οδήγησε την γερμανική ομάδα στα ημιτελικά του Τσάμπιονς Λιγκ το 2011. Το 2012, μετακόμισε στο Κατάρ για λογαριασμό της Αλ Σαντ κατακτώντας το πρωτάθλημα και το κύπελλο της χώρας. Έκλεισε την καριέρα του το 2015 στην Νιου Γιορκ Κόσμος.

Υπήρξε μέλος της εθνικής ομάδας ανδρών της χώρας του, με την οποία συμπλήρωσε 102 συμμετοχές ενώ ήταν και ο πρώτος σκόρερ μέχρι το 2011, με 44 γκολ. Αγωνίστηκε με τους Φούριας Ρόχας σε τρία Παγκόσμια Κύπελλα (1998, 2002, 2006) και δύο Ευρωπαϊκά πρωταθλήματα (2000, 2004). Με την ομάδα των νέων U21 ήταν στον τελικό του Ευρωπαϊκού Πρωτάθληματος το 1996, σκοράροντας στον αγώνα εναντίον της Ιταλίας, γεγονός που δεν ήταν αρκετό για τον τίτλο. 

Στις 15 Οκτωβρίου του 2015, ανακοίνωσε την αποχώρησή του, από την ενεργό δράση. Κατά τη διάρκεια της σταδιοδρομίας του συμμετείχε σε 1.064 επίσημες συναντήσεις χωρίς να δεχτεί ποτέ κόκκινη κάρτα και σημείωσε 462 τέρματα (κατάλογος ποδοσφαιριστών με τις περισσότερες επίσημες εμφανίσεις) .

Τίτλοι 
Ρεάλ Μαδρίτης
 Πρωτάθλημα Ισπανίας (6) : 1994–95 , 1996–97 , 2000–01 , 2002–03 , 2006–07 , 2007–08
 Σούπερ Κύπελλο Ισπανίας (3) : 1997 , 2001 , 2003 , 2008
 Τσάμπιονς Λιγκ (3) : 1997–98 , 1999–2000 , 2001–02
 Σούπερ Κύπελλο : 2002
 Διηπειρωτικό Κύπελλο (2) : 1998 , 2002
Σάλκε 04 
 Κύπελλο Γερμανίας (DFB-Pokal) : 2010–11
 Σούπερ Κύπελλο Γερμανίας (DFL-Supercup) : 2011
Αλ Σαντ
 Πρωτάθλημα Qatar Stars : 2012–13
 Κύπελλο Εμιρη του Κατάρ : 2014
Κόσμος της Νέας Υόρκης
 Ποδόσφαιρο Βόρειας Αμερικής : Ανοιξιάτικη σεζόν 2015
 Τρόπαιο υποστηρικτών της Βόρειας Αμερικής : 2015
Ισπανία
 Φιναλίστ στο Ευρωπαϊκό  Πρωτάθλημα U -21 : 1996

Ατομικές διακρίσεις 
 Don Balón βραβείο της Λα Λίγκα : 1994–95
 Zarra Trophy (4) : 1995–96 , 1998–99 , 2000–01 , 2002–03
 Καλύτερος Ισπανός παίκτης της Λα Λίγκα (5) : 1996–97 , 1998–99 , 1999–2000 , 2000–01 , 2001–02 (ρεκόρ)
 Πρώτος σκόρερ πρωταθλήματος Ισπανίας (2) : 1998–99 , 2000–01
  Κορυφαίος σκόρερ του IFFHS στον κόσμο της χρονιάς: 1999
 Κορυφαίος σκόρερ στα προκριματικά του Ευρωπαϊκού Πρωτάθληματος 2000
 Κορυφαίος σκόρερ Τσάμπιονς Λιγκ (2) : 1999–2000 , 2000–01
 Καλύτερος επιθετικός της ΟΥΕΦΑ (3) : 1999–2000 , 2000–01 , 2001–02
 Ευρωπαϊκό Πρωτάθλημα καλύτερη ομάδα του τουρνουά : 2000
 Επιλαχών της Χρυσής Μπάλας : 2001
 ΦΙΦΑ παίκτης της χρονιάς τρίτη θέση : 2001
 FIFA 100 
 Trofeo Alfredo Di Stéfano : 2007–08 
 Marca Leyenda : 2009
 Γκολ της χρονιάς στη Γερμανία (2) : 2011, 2013

Δείτε επίσης 
 Κατάλογος ποδοσφαιριστών που σημείωσαν ρεκόρ με χατ-τρικ

Παραπομπές

Εξωτερικοί σύνδεσμοι

Ισπανοί ποδοσφαιριστές
Ποδοσφαιριστές Ρεάλ Μαδρίτης
Ποδοσφαιριστές ΦΚ Σάλκε 04
Επιθετικοί ποδοσφαιριστές
Ποδοσφαιριστές Παγκοσμίου Κυπέλλου 2006
Ποδοσφαιριστές Παγκοσμίου Κυπέλλου 2002
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Ευρωπαϊκού Πρωταθλήματος 2000
Ποδοσφαιριστές Παγκοσμίου Κυπέλλου 1998
Ποδοσφαιριστές Πριμέρα Ντιβιζιόν
Ποδοσφαιριστές Μπούντεσλιγκα
Ποδοσφαιριστές Αλ Σαντ
Ποδοσφαιριστές ολυμπιακής ομάδας Ισπανίας
Ποδοσφαιριστές Εθνικής Ισπανίας Κ18
Ποδοσφαιριστές Εθνικής Ισπανίας Κ20
Ποδοσφαιριστές Εθνικής Ισπανίας
Ποδοσφαιριστές Εθνικής Ισπανίας Κ21
Ποδοσφαιριστές Ρεάλ Μαδρίτης Καστίγια
FIFA 100
Ποδοσφαιριστές Σεγούντα Ντιβιζιόν Β
Ισπανοί ποδοσφαιριστές στο εξωτερικό
Παίκτες νικητές ΟΥΕΦΑ Τσάμπιονς Λιγκ
Ποδοσφαιριστές Πρωταθλήματος Κατάρ
Ξένοι ποδοσφαιριστές στη Γερμανία
FIFA Century Club
Ξένοι ποδοσφαιριστές στο Κατάρ
Κορυφαίοι σκόρερ του ΟΥΕΦΑ Τσάμπιονς Λιγκ